17.12.2013 Jurnalul Oficial al Uniunii Europene L 338/11 REGULAMENTUL DE PUNERE ÎN APLICARE (UE) NR. 1343/2013 AL CONSILIULUI din 12 decembrie 2013 de instituire a unei taxe antidumping definitive la importurile de peroxosulfați (persulfați) originari din Republica Populară Chineză, în urma unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (CE) nr. 1225/2009 CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (') (denumit în continuare „regulamentul de bază”), în special articolul 9 alineatul (4) și articolul 11 alineatele (2), (5) și (6), având în vedere propunerea prezentată de Comisia Europeană după consultarea Comitetului consultativ, întrucât: A. PROCEDURA 1. Măsuri în vigoare (1) Regulamentul (CE) nr. 1184/2007 al Consiliului () a instituit o taxă antidumping definitivă la importurile de persulfați originari din Republica Populară Chineză (denumită în continuare „RPC”), Taiwan și Statele Unite ale Americii („ancheta inițială” şi „măsurile iniţiale”). Măsurile referitoare la RPC au luat forma unei taxe ad valorem de 71,8 % pentru toate societățile, cu excepția a doi producători-exportatori chinezi cărora le-au fost acordate taxe individuale. 2. Deschiderea unei reexaminări efectuate  în perspectiva expirării măsurilor (2) La 10 octombrie 2012, Comisia a anunțat printr-un aviz (denumit în continuare „aviz de deschidere”) (*), publicat în Jurnalul Oficial al Uniunii Europene, deschiderea unei reexaminări în perspectiva expirării măsurilor anti- dumping aplicabile importurilor de persulfați originari din RPC. (3)  Reexaminarea a fost deschisă în urma unei cereri justi- ficate, înaintată de către doi producători europeni, Rhein- PerChemie GmbH & Co. KG şi United Initiators GmbH & Co. KG (denumiți în continuare „solicitanţii”), repre- zentând 100 % din totalul producătorilor de persulfați din Uniune. JO L 343, 22.12.2005, p. 51. () JO L 265, 11.10.2007, p. 1. JO C 305, 10.10.2012, p. 15. (4) Cererea s-a bazat pe faptul că expirarea măsurilor ar duce probabil la reapariția dumpingului și a prejudiciului pentru industria Uniunii. 3. Anchetă 3.1. Perioada anchetei de reexaminare și perioada luată în considerare Ancheta privind continuarea sau reapariția dumpingului a vizat perioada cuprinsă între 1 octombrie 2011 şi 30 septembrie 2012 (denumită în continuare „perioada anchetei de reexaminare” sau „PAR”). Analiza tendințelor relevante pentru evaluarea probabilității unei continuări sau reapariții a prejudiciului a vizat perioada cuprinsă între 1 ianuarie 2009 și sfârșitul PAR (denumită în continuare „perioada luată în considerare”). 3.2. Pările vizate de anchetă Comisia a informat în mod oficial solicitanții, producă- torii-exportatori din RPC, importatorii independenți şi utilizatorii cunoscuți a fi interesați, producătorii din țările potențial analoage şi reprezentanții RPC cu privire la deschiderea reexaminării efectuate în perspectiva expirării măsurilor. Părţile interesate au avut posibilitatea de a-și face cunoscute opiniile în scris şi de a solicita o audiere în termenul menționat în avizul de deschidere. Având în vedere numărul potențial mare de producători- exportatori din RPC şi de importatori independenți din Uniune implicați în anchetă, s-a avut în vedere în avizul de deschidere să se recurgă la eșantionare, în confor- mitate cu articolul 17 din regulamentul de bază. Pentru a permite Comisiei să decidă dacă este cu adevărat necesar să se procedeze prin eşantionare și, după caz, să se determine alcătuirea eşantionului, părțile menționate anterior au fost invitate, în temeiul articolului 17 din regulamentul de bază, să se facă cunoscute în termen de 15 zile de la publicarea avizului de deschidere și să furnizeze Comisiei informațiile solicitate în avizul de deschidere. Niciunul dintre importatori nu s-a făcut cunoscut. Doar un singur producător-exportator din RPC a răspuns la chestionar. Prin urmare, nu a fost necesară selectarea unui eşantion de producători-exportatori.